ม.หอการค้า ปรับคาดการณ์ GDP ปี 58 เป็นโต 3.1% จากเดิม 3.2%
ม.หอการค้า ปรับคาดการณ์ GDP ปี 58 เป็นโต 3.1% จากเดิม 3.2%
10 ก.ย. 2558

มหาวิทยาลัยหอการค้า ปรับคาดการณ์อัตราการขยายตัวทางเศรษฐกิจ (GDP) ปี 58 เป็นโต 3.1% จากเดิม 3.2% และ การส่งออกคาดว่าจะ -4.8% จากเดิมคาดโต 0.4% จากปัจจัยที่เศรษฐกิจโลกฟื้นตัวยังไม่ชัด ขณะที่สินค้าเกษตรราคาตกต่ำ ประกอบกับภาวะหนี้ครัวเรือนอยู่ในระดับสูง และสภาปฏิรูปแห่งชาติ (สปช.) มีมติไม่รับร่างรัฐธรรมนูญ
ขณะที่ ปี 58 คาด เงินเฟ้อจะ -0.6% จากเดิมคาดโต 0.5% ส่วนในปี 59 คาด GDP โต 4.2% แต่ขึ้นอยู่กับเศรษฐกิจโลกและมาตรการกระตุ้นจากภาครัฐ ด้านการส่งออกคาดว่าจะโต 5.3% และอัตราเงินเฟ้อ ขยายตัว 1.4%